กลต.จ่อติดหุ้น ระบบไร้ปัญหาดูจ่ายเงินวันนี้
&nbsp;
10 ส.ค. 2554

โพสต์ทูเดย์ — ก.ล.ต.คุยกับหน่วยงานหุ้นใกล้ชิด ยันไม่พบปัญหาอะไร โบรกเกอร์สอบผ่าน วันนี้รอดูการจ่ายค่าซื้อหุ้นของวันที่ 1719 พ.ค.
นายประเวช องอาจสิทธิกุล ผู้ช่วยเลขาธิการอาวุโส สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า นับตั้งแต่เกิดเหตุการณ์รุนแรงในกรุงเทพฯ ตั้งแต่วันที่ 17 พ.ค. ที่ผ่านมา ทาง ก.ล.ต. ได้มีการหารือและทำงานใกล้ชิดร่วมกับหน่วยงานที่เกี่ยวข้อง ไล่ตั้งแต่ตลาดหลักทรัพย์ สมาคมบริษัทหลักทรัพย์ สมาคมบริษัทจัดการลงทุน เพื่อหารือถึงการทำงานในตลาดทุนทั้งหมด 
“ในระยะแรกเรากังวลเรื่องฐานะการเงิน การดำรงสภาพคล่องสุทธิ (เอ็นซีอาร์) ของบริษัทหลักทรัพย์ แต่เมื่อความรุนแรงพัฒนาการไป ก็เป็นห่วงความสามารถในการให้บริการของโบรกเกอร์ เพื่อให้ลูกค้าเข้าถึงบัญชีได้ แต่ระยะสุดท้ายได้เป็นห่วงสวัสดิภาพของพนักงานโบรกเกอร์ซึ่งต้องเดินทางไปในพื้นที่เสี่ยง จึงเป็นที่มาของการปิดการซื้อขายรอบบ่ายของวันพุธที่ 19 พ.ค.” นายประเวช กล่าว
สำหรับการซื้อขายหุ้นของวันที่ 1719 พ.ค. ขณะนี้ไม่พบว่ามีรายการผิดปกติ แต่ต้องติดตามว่าทุกรายการซื้อขายที่เกิดขึ้นจะมีการชำระราคาและส่งมอบในวันที่ 24 พ.ค.นี้ 
นายประเวชกล่าวถึงการประเมินความเสียหายที่เกิดขึ้นกับบริษัทจดทะเบียน (บจ.) ว่า ทาง ก.ล.ต. ติดตามอยู่ เพราะมีหลายอาคารเป็นทรัพย์ของกองทุนอสังหาริมทรัพย์ และทรัพย์สินของ บจ. จึงต้องเปิดเผยข้อมูลเพื่อให้ผู้ลงทุนทราบรายละเอียดของทรัพย์เหล่านั้นว่ามีประกันภัยครอบคลุมหรือไม่